L'atur baixa al febrer al Baix Vallès amb 44 aturats menys - somSantFost
L'atur baixa al febrer al Baix Vallès amb 44 aturats menys
En aquest mes, la desocupació s'ha reduït a Parets, Montmeló, la Llagosta i Mollet
Dilluns, 11 de març de 2019 | 10:57h
L'atur al mes de febrer al Baix Vallès ha baixat un 0,60%, un índex que es tradueix en 44 persones menys inscrites a l'Oficina de Treball de la Generalitat (OTG).
En aquest mes, la desocupació s'ha incrementat un 4,83% a Martorelles (13 aturats més), un 0,98% a Montornès (11 aturats més) i un 0,52% a Sant Fost (2 aturats més). Santa Maria de Martorelles, ha estat l'únic municipi del Baix Vallès en el qual no ha variat la taxa d'atur. Pel que fa a la reducció de la desocupació, Parets lidera la llista (-3,50%, 31 aturats menys), seguit de Montmeló (-3,39%, 15 aturats menys), la Llagosta (-0,59%, 5 aturats menys) i Mollet (-0,57%, 19 aturats menys).
Pel que fa a la comparativa respecte l'any passat, la taxa d'aturats ha pujat a Santa Maria de Martorelles (4,65%, 2 aturats més) i a Sant Fost (1,58%, 6 aturats més). I ha baixat a la resta de municipis: a Martorelles (7,24%, 22 aturats menys), a Mollet (-5,50%, 194 aturats menys), a Montmeló (-5,32%, 24 aturats menys), a Parets (-5,11%, 46 aturats menys), a la Llagosta (-4,09%, 36 aturats menys) i a Montornès (-1,39%, 16 aturats menys). En total, l'atur ha baixat un 4,32% en el darrer any al Baix Vallès, el que significa una reducció de 330 aturats.
Actualment, la taxa d'atur al Baix Vallès és del 12,09% (7.308 aturats) i la taxa d'atur en cada municipi és de 9,30% a Parets, 9,94% a Montmeló i Sant Fost, 11,14% a Santa Maria, 12,29% a Martorelles, 12,89% a Mollet, 13,10% a la Llagosta i 14,09% a Montornès.